CELEX: 62017TN0033
Language: et
Date: 2017-01-20 00:00:00
Title: Kohtuasi T-33/17: 20. jaanuaril 2017 esitatud hagi – Amicus Therapeutics UK ja Amicus Therapeutics versus EMA

3.4.2017   
            
            
               ET
            
            
               Euroopa Liidu Teataja
            
            
               C 104/51
            
         20. jaanuaril 2017 esitatud hagi – Amicus Therapeutics UK ja Amicus Therapeutics versus EMA
   (Kohtuasi T-33/17)
   (2017/C 104/72)
   Kohtumenetluse keel: inglise
   
      Pooled
   
   
      Hagejad: Amicus Therapeutics UK Ltd (Gerrards Cross, Ühendkuningriik) ja Amicus Therapeutics, Inc. (Cranbury, New Jersey, Ameerika Ühendriigid) (esindajad: solicitor L. Tsang, solicitor J. Mulryne ja barrister F. Campbell)
   
      Kostja: Euroopa Ravimiamet (EMA)
   
      Nõuded
   
   Hageja palub Üldkohtul:
   
               —
            
            
               tühistada kostja poolt hagejatele 14. detsembril 2016 teatavaks tehtud otsus avalikustada kliinilise uuringu aruanne AT1001-011 vastavalt määrusele (EÜ) nr 1049/2001;
            
         
               —
            
            
               teise võimalusena tagastada otsus kostjale, selleks et otsust uuesti kontrollida pärast seda, kui hagejatele on antud võimalus võtta seisukoht kliinilise uuringu aruande teatud osade kohta, mis tuleb enne avalikustamist kõrvaldada; ning
            
         
               —
            
            
               mõista kostjalt välja hagejatele seoses selle asjaga tekkinud menetlus- ja muud kulud.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
            
               1.
            
            
               Esimene väide, et kõnealune kliinilise uuringu aruande puhul tuleb määruse nr 1049/2001 artikli 4 lõike 2 tähenduses üldiselt eeldada konfidentsiaalsust, arvestades i) ELi asjassepuutuvate sektoripõhiste õigusnormide eesmärki ja sõnastust; ii) ELi institutsioonidel lasuvat kohustust täita intellektuaalomandi õiguste kaubandusaspektide lepingu (TRIPS) artikli 39 lõikest 3 tulenevaid kohustusi, ning iii) olulisust järgida hagejate põhiõigust eraelu puutumatusele ja omandile.
            
         
            
               2.
            
            
               Teine väide, mis on esitanud teise võimalusena ja mille kohaselt oleks määruse nr 1049/2001 artikli 4 lõike 2 alusel kohase kaalumise ainus õiguslikult lubatav tulemus otsus mitte avalikustada kõnealust kliinilise uuringu aruannet, arvestades i) hagejate ülekaalukat erahuvi vältida avalikustamist, kuna see kahjustaks põhiõigusi omandile ja ettevõtlusvabadusele, ja ii) üksnes nõrka ja üldist avalikku huvi avalikustamiseks, mistõttu puudub piisavalt tungiv avalik surve avalikustamiseks.